Teide

|  |  |
| --- | --- |
| Tyyppi | 
Kerrostulivuori |
| Sijainti | 
Kanariansaaret, Espanja |
| Korkeus merenpinnasta | 
3 718 m |
| Prominenssi | 
3 715 mView and modify data on Wikidata  |
| Suojelualue | 
Teiden kansallispuistoView and modify data on Wikidata  |
| Purkautunut viimeksi | 
1909 |
| Ensimmäinen nousu huipulle | 
1582 – Sir Edmund Scory |

Kartta

|  |  |
| --- | --- |
| Koordinaatit | 
28° 16′ 22″ P, 16° 38′ 37″ LView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Pico del Teide** on Kanariansaarten Teneriffalla sijaitseva tulivuori. Se on Espanjan korkein huippu joka nousee 3 718 metriä merenpinnasta ja noin 7 000 metriä ympäröivän meren pohjasta. Se on maailman kolmanneksi suurin tulivuori ja korkein Atlantin saarten vuorista.

Nimen alkuperä
--------------

Nimi Teide on suhteellisen tuore ja espanjalaisten vuorelle antama. Saaren alkuperäisasukkaat guanchit antoivat sille nimen Echeyde. 1700- ja 1800-luvuilla sitä kutsuttiin myös Pico-vuoreksi, mistä juontaa juurensa myös kuun Sateiden meren (*Mare Imbrium*) laidalla Teneriffa-vuoristossa (*Montes Tenerife*) sijaitsevan Mons Picon nimi.

Geologia
--------

Teide on viimeksi purkautunut vuonna 1909. Sitä edeltäneet merkittävät purkaukset sattuivat vuosina 1704–1706 ja 1798. Teideä on pidettävä edelleenkin toiminnassa olevana ja se kuuluu niiden 16 tulivuoren joukkoon, jotka luonnonmullistusten aiheuttamien tuhojen ehkäisemiselle omistautunut kansainvälinen vulkanologien yhdistys IAVCEI on määritellyt tarkimmin maailmassa seurattaviksi.

Teide idästä kuvattuna.
Vuori ja sitä ympäröivä 48-kilometrinen kaldera *Las Cañadas* kuuluvat Teiden kansallispuistoon. Puisto on perustettu vuonna 1954, ja se on Kanariansaarten suosituimpia matkailukohteita. Se on ollut Unescon maailmanperintökohde vuodesta 2007. Las Cañadasin kalderan synnytti noin 150 000 vuotta sitten sattunut voimakas räjähdyspurkaus.

Kulkeminen Teidellä
-------------------

Puistoa halkoo koillisesta lounaaseen tie, jonka varrella 2 356 metrin korkeudessa sijaitsee huipun tuntumaan nousevan köysiradan ala-asema. Köysiradan yläasema on 3 555 metrin korkeudessa. Sieltä on mahdollista sään salliessa nousta itse huipulle kiipeämällä viimeiset 200 metriä jalan. Nousu edellyttää kirjallista lupaa, jonka voi itse tulostaa Teneriffan kansallispuistojen verkkosivuilta.

Reitti huipulle alkaa Montana Blanca -nimisestä paikasta, joka sijaitsee noin seitsemän kilometrin matkan päässä Parador Las Canadas del Teideltä (hotelli). Reitti huipulle on helppokulkuista kivipolkua, ja matka kestää noin 4 tuntia, vauhdista riippuen. Nousuun tulee varata runsaasti vettä mukaan, sillä viimeinen paikka josta vettä saa on Las Canadasin hotelli, tai vaihtoehtoisesti Tienda Casa de Los Balconesin pikku putiikki reitin alkupäässä. Nousua ei kuitenkaan suositella aloittelijoille, sillä 3 700 metrin korkeudessa kokemattomalla on mahdollisuus sairastua korkean ilmanalan aiheuttamaan vuoristotautiin. Vaikka nousua huipulle kertyykin reilusti alle 2 000 m, se on fyysisesti raskas.

Kansallispuiston kasvit ja eläinkunta
-------------------------------------

Kuningatarneidonkieli *Echium wildpretii*.
Teiden rinteillä valunut laava on rapautunut ravinnerikkaaksi, mutta ohueksi maakerrokseksi, jolla elää monenlaisia kasvilajeja. Puistosta on määritetty 168 putkilokasvilajia, joista 33 on endeemisiä Teneriffan lajeja.

Teiden keskirinteiden metsien valtalaji on kanarianmänty (*Pinus canariensis*). Kalderan suojaisilla sisärinteillä kasvaa madeirankataja (*Juniperus cedrus*). Kenttäkerroksen kasveista tyypillinen on valkokukkainen pensas teidenpilviretama (*Spartocytisus supranubius*). Punakukkainen neidonkielen sukuinen kuningatarneidonkieli (*Echium wildpretii*) herättää huomiota lähes kolmemetrisillä kukinnoillaan. 

Kaikki kasvit ovat sopeutuneet korkean paikan ilmastoon: voimakkaaseen auringonpaahteeseen, kuivuuteen ja suuriin lämpötilanvaihteluihin.

Kansallispuistossa elää useita selkärangattomien eläinten lajeja, joista 40 % on endeemisiä Kanarian lajeja, ja 70 lajia tavataan vain tässä kansallispuistossa. Selkärankaislajeja on sen sijaan melko vähän. Puistossa pesii kymmenen lintulajia. Liskoja on kolme endeemistä lajia. Puiston ainoita alkuperäisiä nisäkkäitä ovat lepakot. Muut nisäkäslajit ovat tulokkaita: kotihiiri, rotta, mufloni, kaniini ja villiintynyt kotikissa sekä pohjoisafrikkalainen välimerensiili (*Atelerix algirus*).

Panoraamakuva Roques de Garcíalta.

Katso myös
----------

* Luettelo suurimmista prominensseista
* Luettelo maiden korkeimmista kohdista

Lähteet
-------

1. ↑  Daten und Fakten Pico del Teide.  Arkistoitu 7.4.20013. Viitattu 18.6.2014. (saksaksi)
2. 1 2  Teide Peak *Encyclopædia Britannica*. Viitattu 18.6.2014. (englanniksi)
3. ↑  Tenerife – Geology – Eruptions that made history *WebTenerife*. Viitattu 3.7.2020. (englanniksi)
4. ↑  Teide National Park *Spain Tenerife*. Viitattu 3.7.2020. (englanniksi)
5. ↑  Teide National Park *Unesco World Heritage Center*. Viitattu 3.7.2020. (englanniksi)
6. ↑  Mount Teide Cable Car – Discover Tenerife Volcano *Tenerife Volcano Experience*. Viitattu 3.7.2020. (englanniksi)
7. ↑  Central de Reservas online *Organismo Autónomo Parques Nacionales*. Viitattu 3.7.2020. (englanniksi)
8. ↑  Flora – Parques Nacionales de Canarias. Gobierno de Canarias.  Arkistoitu 3.7.2020.  (englanniksi)
9. ↑  Fauna – Parques Nacionales de Canarias. Gobierno de Canarias.  Arkistoitu 25.2.2021.  (englanniksi)

Aiheesta muualla
----------------

* Kuvia tai muita tiedostoja aiheesta **Teide** Wikimedia Commonsissa

* Kosonen, Kira: Teide tulivuori *Kirakosonen.com*.  10.10.2018. Viitattu 3.7.2020.
* Turistien suosimalla Teneriffallakin on upea Unesco-kohde: Teiden tulivuori *Napsu*.  9.6.2017. Viitattu 3.7.2020.
* Vappu Roos : Palmuja, laavaa ja lunta. Ilmatieteellinen asema 2400 m:n korkeudessa Teneriffalla. Pilvien yläpuolella, lähellä Atlantin korkeinta huippua, Helsingin Sanomat Viikkoliite, 28.01.1934, nro 4, s. 3, Kansalliskirjaston digitaaliset aineistot

  

EspanjaUnescon maailmanperintökohteet Espanjassa

* Alcalá de Henaresin yliopisto ja historiallinen ympäristö
* Alhambra, Generalife ja Albayzín Granadassa
* Altamiran luola
* Antoni Gaudín työt
* Aragonian mudéjar-arkkitehtuuri
* Aranjuezin kulttuurimaisema
* Atapuercan arkeologinen kohde
* Ávilan vanhakaupunki
* Barcelonan Sant Pau -sairaala ja katalonialainen musiikkipalatsi
* Burgosin katedraali
* Cáceresin vanhakaupunki
* Catalanin romaaniset kirkot Vall de Boíssa
* Côanlaakson ja Siega Verden esihistoriallinen kalliotaide (jaettu Portugalin kanssa)
* Córdoban historiallinen keskusta
* Cuencan linnoituskaupunki
* Doñanan kansallispuisto
* Elchen palmumetsä
* Elohopean perintö: Almadén ja Idrija (jaettu Slovenian kanssa
* Escorialin luostari
* Garajonayn kansallispuisto
* Ibizan biodiversiteetti ja kulttuuri
* Itä-Espanjan kalliomaalaukset
* La Lonja de la Seda de Valencia
* Las Médulas
* Lugon roomalainen muuri
* Madinat al-Zahra
* Méridan arkeologinen alue
* Oviedon muistomerkit ja Asturian vanhan kuningaskunnan kirkot
* Poblet-luostari
* Monte Perdido (jaettu Ranskan kanssa)
* Pyhiinvaellusreitti Santiago de Compostelaan
* Salamancan vanhakaupunki
* San Cristóbal de La Laguna
* San Millánin Yuso- ja Suso-luostarit
* Santa María de Guadalupe
* Santiago de Compostela
* Segovian vanhakaupunki ja akvedukti
* Serra de Tramuntanan kulttuurimaisema
* Sevillan katedraali, Alcázar ja Archivo de Indias
* Tarracon arkeologinen kokonaisuus
* Teiden kansallispuisto
* Toledo
* Úbedan ja Baezan renessanssimuistomerkit
* Vizcayan silta